Роби Уилямс е готов да представи Русия на "Евровизия" и още... - България - Медии
Днес ви разказваме за зачестилите случаи на заразени с морбили в Пловдив и за желанието на британския певец Роби Уилямс да представи Русия на "Евровизия" тази година. Здравният министър Илко Семерджиев коментира, че около 8% от българите не са ваксинирани срещу морбили, което, по думите му, създава известен риск от епидемия. В петък 2-годишното дете от кв. "Столипиново" в Пловдив бе прието в болница с морбили. Вторият случай е със 7-месечно дете, също от Пловдив. Заедно с него, през уикенда са приети и две жени на 22 и на 23 г. също с морбили. Тази сутрин още две заразени деца са били регистрирани в инфекциозната клиника. Междувременно в цялата страна се прави преглед на неимунизираните деца и се извършва селективна имунизация. Министерството подготвя пакет от мерки за предпазване от епидемия.  От света, Известният британски изпълнител Роби Уилямс заяви, че е готов да представи Русия на тазгодишния конкурс "Евровизия", който ще се проведе през май в Киев. Бих искал да представя Русия на конкурса. Това ви го казвам чистосърдечно, а ето че моят мениджър сигурно вече се е хванал за главата, заяви певецът в руското телевизионно предаване "Нека говорят". Миналата година той пусна песента "Купонясвай като руснак", в която възпя руските богаташи. Доналд Тръмп очаква деветия си внук. Синът му Ерик съобщи в "Туитър", че той и съпругата му Лара очакват първото си дете. То ще се роди през септември, а полът му е момче. Лара и Ерик се венчаха през 2014 г. Тя е родом от Северна Каролина, на 34 години, занимава се с тв продуцентство и с различни благотворителни организации. Нещо любопитно, Българин в Германия създаде истински хит в мрежата със страницата "На мене ми е". За един ден тя събира 5 хил. последователи във "Фейсбук", а днес те надминават 45 хил. Страницата събира колажи на места от България, които приличат на други кътчета по света. ВИЖТЕ ГИ В ГАЛЕРИЯТА  Тези и още новини гледайте в канала във Vbox7 "90 секунди". Четете още: Автобусите от Турция тръгнаха, блокада на границата След поста на Нинова: лошо нещо ли е демокрацията Баба Ванга и нейните мъдри мисли и пророчества Ето ги най-издирваните престъпници от ФБР